На основу члана 3. Одлуке о Општинском већу општине Гаџин Хан (Службени лист града Ниша“, бр.83/2012 и 79/2017) и Програма мера подршке за спровођење пољопривредне политике и политике руралног развоја општине Гаџин Хан за 2022. годину, усвојеном на седници Општинског већа општине Гаџин Хан одржаној \_\_\_\_\_\_\_\_\_\_\_\_\_\_\_\_.године, под бројем \_\_\_\_\_\_\_\_\_\_\_\_\_\_\_\_\_,

Општинско веће општине Гаџин Хан на својој \_\_\_\_\_\_\_\_\_\_\_ (\_\_\_\_\_\_\_\_) седници одржаној \_\_\_\_\_\_\_\_\_\_\_\_\_\_\_ године, доноси

ОДЛУКУ

О ИНВЕСТИЦИЈАМА У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА

НА ТЕРИТОРИЈИ ОПШТИНЕ ГАЏИН ХАН

Члан 1.

Реализацијом ове Одлуке постиже се стабилност дохотка пољопривредних газдинстава, повећање производње, побољшање продуктивности и квалитета производа, смањење трошкова производње, унапређење техничко-технолошке опремљености, одрживо управљање ресурсима и заштите животне средине и раст конкурентности.

Члан 2.

Право на коришћење подстицаја остварује се за инвестиције у пољопривредна газдинстава и то за:

|  |  |  |  |
| --- | --- | --- | --- |
|  | Шифра инвестиције | Назив инвестиције | |
| Сектор млеко | 101.1.1. | Набавка квалитетних приплодних грла млечних раса: говеда, оваца и коза | |
| 101.1.2. | Изградња капацитета за прикупљање, обраду, паковање, складиштење и одлагање чврстог стајњака, полутечног и течног стајњака, укључујући инсталацију опреме | |
| 101.1.3. | Опрема за мужу, хлађење и чување млека на фарми, укључујући све елементе, материјале и инсталације | |
| 101.1.4. | Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализоване приколице за транспорт чврстог стајњака, укључујући и пратећу опрему за полутечни и течни стајњак) |  |
| 101.1.5. | Машине и опрема за припрему сточне хране, за храњење и напајање животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни за сточну храну; косилице; превртачи сена) | |
| 101.1.6. | Сточне ваге, рампе за утовар и истовар и торови за усмеравање и обуздавање животиња | |
| 101.1.7. | Опрема за третман папака | |
| 101.1.8. | Опрема за фиксне ограде и електричне ограде за пашњаке/ливаде | |
| 101.1.9. | Машине за примарну обраду земљишта | |
| 101.1.10. | Машине за допунску обраду земљишта | |
| 101.1.11. | Машине за ђубрење земљишта | |
| 101.1.12. | Машине за сетву | |
| 101.1.13. | Машине за заштиту биља | |
| 101.1.14. | Машине за убирање односно скидање усева | |
| 101.1.15. | Машине за транспорт | |
| 101.1.16. | Набавка остале опреме (ГПС навигација и др.) | |
| 101.1.17. | Машине и опрема за наводњавање усева | |
| Сектор месо | 101.2.1. | Набавку квалитетних приплодних грла говеда, оваца, коза и свиња које се користе за производњу меса | |
| 101.2.2. | Изградња објеката за прикупљање, обраду, паковање, складиштење и одлагање чврстог стајњака, полутечног и течног стајњака, укључујући инсталацију опреме | |
| 101.2.3. | Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализована опрема за транспорт чврстог стајњака, полутечног и течног стајњака, резервоари за течни стајњак, специјализоване приколице за транспорт чврстог/полутечног/течног стајњака, са одговарајућом опремом), укључујући и пратећу опрему за полутечни и течни стајњак) | |
| 101.2.4. | Изградња/реконструкција као и опремање објеката за гајење крмача и производњу прасади за тов | |
| 101.2.5. | Машине и опрема за складиштење и припрему сточне хране, за храњење и појење животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни за сточну храну; превртачи сена, итд.) | |
| 101.2.6. | Сточне ваге, рампе за утовар и истовар и торови за усмеравање и обуздавање животиња | |
| 101.2.7. | Опрема за третман папака | |
| 101.2.8. | Опрема за смештај квочки, специјализовани/посебно опремљени кавези | |
| 101.2.9. | Опрема за фиксне ограде и електричне ограде за пашњаке/ливаде | |
| 101.2.10. | Машине за примарну обраду земљишта | |
| 101.2.11. | Машине за допунску обраду земљишта | |
| 101.2.12. | Машине за ђубрење земљишта | |
| 101.2.13. | Машине за сетву | |
| 101.2.14. | Машине за заштиту биља | |
| 101.2.15. | Машине за убирање односно скидање усева | |
| 101.2.16. | Машине за транспорт | |
| 101.2.17. | Набавка остале опреме (ГПС навигација и др.) | |
| 101.2.18. | Машине и опрема за наводњавање усева | |
| Сектор производње конзумних јаја | 101.3.1 | Набавка опреме за живинарске фармe за производњу конзумних јаја | |
| 101.3.2 | Набавка опреме за сортирање, паковање и чување конзумних јаја | |
| 101.3.3 | Изградња/реконструкција као и опремање објеката за манипулацију, одлагање и обраду стајњака | |
| 101.3.4 | Набавка опреме за руковање, сакупљање и коришћење животињског ђубрива; посебна опрема за транспорт ђубрива | |
| Сектор воће, грожђе, поврће (укључујући печурке) и цвеће | 101.4.1. | Подизање нових или обнављање постојећих (крчење и подизање) вишегодишњих засада воћака, хмеља и винове лозе | |
| 101.4.2. | Подизање и опремање пластеника за производњу поврћа, воћа, цвећа и расадничку производњу | |
| 101.4.3. | Подизање, набавка и опремање система противградне заштите у воћњацима и вишегодишњим засадима | |
| 101.4.4. | Подизање/набавка жичаних ограда око вишегодишњих засада | |
| 101.4.5. | Набавка опреме за вештачко опрашивање биљака при производњи у заштићеном простору | |
| 101.4.6. | Набавка опреме и уређаја за додатно осветљење и засењивање биљака при производњи у заштићеном простору | |
| 101.4.7. | Набавка опреме и уређаја за припрему земљишта и супстрата за гајење биљака при производњи у заштићеном простору | |
| 101.4.8. | Набавка опреме и уређаја за сетву, садњу и мулчирање (са фолијом) | |
| 101.4.9. | Набавка опреме и уређаја за системе за хидропоничну производњу при производњи у заштићеном простору | |
| 101.4.10. | Набавка опреме и уређаја за заштиту биља и стерилизацију земљишта и супстрата при производњи у заштићеном простору | |
| 101.4.11. | Набавка опреме за обогаћивање угљен-диоксидом (ткз. ђубрење угљен диоксидом при производњи у заштићеном простору) | |
| 101.4.12. | Набавка бокс палета за транспорт и складиштење производа | |
| 101.4.13. | Набавка опреме-линија за чишћење и прање производа | |
| 101.4.14. | Набавка опреме-линија за бербу, сортирање и калибрирање производа | |
| 101.4.15. | Набавка опреме-линија за паковање и обележавање производа | |
| 101.4.16. | Набавка опреме за орезивање, дробљење, сечење и уклањање остатака након резидбе воћних врста | |
| 101.4.17. | Опрема за вентилацију и опрема за принудну вентилацију | |
| 101.4.18. | Опрема/механизација за заштиту од мраза | |
| 101.4.19. | Машине за примарну обраду земљишта | |
| 101.4.20. | Машине за допунску обраду земљишта | |
| 101.4.21. | Машине за ђубрење земљишта | |
| 101.4.22. | Машине за сетву | |
| 101.4.23. | Машине за садњу | |
| 101.4.24. | Машине за заштиту биља | |
| 101.4.25. | Машине за убирање односно скидање усева | |
| 101.4.26. | Машине за транспорт | |
| 101.4.27. | Набавка остале опреме (ГПС навигација и др.) | |
| 101.4.28. | Машине, уређаји и опрема за наводњавање усева | |
| Сектор остали усеви (житарице, индустријско, ароматично и зачинско биље и др.) | 101.5.1. | Машине за примарну обраду земљишта | |
| 101.5.2. | Машине за допунску обраду земљишта | |
| 101.5.3. | Машине за ђубрење земљишта | |
| 101.5.4. | Машине за сетву | |
| 101.5.5. | Машине за садњу | |
| 101.5.6. | Машине за заштиту биља | |
| 101.5.7. | Машине за убирање односно скидање усева | |
| 101.5.8. | Машине за транспорт | |
| 101.5.9. | Набавка остале опреме (ГПС навигација и др.) | |
| 101.5.10. | Машине и опрема за наводњавање усева | |
| Сектор пчеларство | 101.6.1 | Набавка нових пчелињих друштва | |
| 101.6.2. | Набавка опреме за пчеларство | |
|  | 101.6.3 | Набавка возила и приколица за транспорт пчелињих друштва | |

Члан 3.

Општи критеријуми за све кориснике:

* Корисник треба да има регистровано пољопривредно газдинство уписано у Регистар пољопривредних газдинстава, са активним статусом;
* Корисник са пребивалиштем и производњом на територији општине Гаџин Хан;
* Потписана изјава да не постоји захтев за исто улагање у другим јавнимфондовима.

Специфични критеријуми:

СЕКТОР МЛЕКА - Пољопривредна газдинства која имају до 29 крава

на крају инвестиције. Нема посебних критеријума за улагање у сектору млека за козе и овце.

СЕКТОР МЕСА - Пољопривредна газдинства која имају до 29 грла говеда и / или 199 грла оваца и /или коза и /или 29 грла крмача и / или 199 товних свиња и / или 999 ћурака и / или 299 гусака и / или 4.999 бројлера на крају инвестиције.

СЕКТОР ВОЋА - Пољопривредна газдинства са прихватљивим инвестицијама до

49.999 евра. Пољопривредна газдинства, регистрована у Регистру произвођача садног материјала воћа, винове лозе и хмеља у складу са Законом о садном материјалу („Службени гласник РС“ бр. 18/05 и 30/10) са прихватљивим инвестицијама до 49.999 евра.

СЕКТОР ПОВРЋА - Пољопривредна газдинства са прихватљивим инвестицијама до 49.999 евра.

СЕКТОР ЖИТАРИЦА И ИНДУСТРИЈСКИХ УСЕВА -Пољопривредна газдинства која имају до 49 ha земљишта под житарицама и индустријским усевима. Пољопривредна газдинства која имају до 1,99 ha земљишта под хмељем.

СЕКТОР ЈАЈА – Пољопривредна газдинства са укупним капацитетом објекта за максимално 4.999 кока носиља у експлоатацији на крају инвестиције.

СЕКТОР ВИНОГРАДАРСТВА - Пољопривредна газдинства регистрована у Виноградарском регистру у складу са Законом о вину („Службени гласник РС“, бр. 41/09 и 93/12) са највише 1,99 ha винограда на крају инвестиције. Пољопривредна газдинства регистрована у Регистру произвођача воћа, винове лозе и садног материјала хмеља у складу са Законом о садном материјалу („Службени гласник РС“ бр. 18/05 и 30/10) са прихватљивим инвестицијама до 49.999 евра.

СЕКТОР РИБАРСТВА - Пољопривредна газдинства која на крају инвестиције имају укупан капацитет производње од максимално 9,99 t рибе годишње.

Члан 4.

Обим средстава за мере руралног развоја из члана 3. износи 5.800.000,00 динара.

Члан 5.

Подстицаји за инвестиције из члана 4. ове Одлуке утврђују се у износу од 50% вредности реализоване и у потпуности исплаћене инвестиције умањене за износ средстава на име пореза на додату вредност.

Члан 6.

Подстицаји за инвестиције из члана 2. ове Одлуке могу се остварити у проценту од плаћеног износа реализоване инвестиције из члана 4. ове Одлуке, ако је минимална вредност инвестиције 50.000 динара без урачунатог пореза на додату вредност.

Максималан износ подстицаја, без урачунатог пореза на додату вредност, по подносиоцу захтева за остваривање подстицаја који оствари право на подстицаје (у даљем тексту : корисник подстицаја) не може бити већи од 150.000 динара .

Подстицаји се додељују као наменска и бесповратна средства.

Члан 7.

Корисник подстицаја може поднети само један захтев за остваривање подстицаја, и то за једну или више намена из чл. 2. ове Одлуке.

Члан 8.

Захтев за остваривање подстицаја подноси се Комисији за спровођење програма мера пољопривредне политике и политике руралног развоја општине Гаџин Хан , која има 5 чланова а коју формира Општинско веће, на писарницу у Општинској управи општине Гаџин Хан, Милоша Обилића бб у Гаџином Хану од 28.11.2022.године до 15.12.2022.године до 13 часова.

Члан 9.

Уз захтев за подстицаје за све секторе, прилаже се:

1. фотокопија личне карте или очитана чипована лична карта носиоца регострованог пољопривредног газдинства;
2. потврда о активном статусу газдинства коју издаје Управа за трезор;
3. извод из регистра пољопривредних газдинстава који издаје Управа за трезор (страна извода –„Подаци о пољопривредном газдинству“, страна извода-„Структура биљне производње“ или страна извода-„Животиње“);
4. рачун са спецификацијом предмета пријаве и исказаним јединичним ценама коштања за појединачне елементе за предметну инвестицију издат у периоду од 01.01.2022.године, који гласи на подносиоца пријаве, осим за инвестиције 101.1.1, и 101.2.1.;
5. доказ о извршеном плаћању предметне инвестиције и то потврда о преносу средстава или извод оверен од стране банке, а у случају када је физичко лице извршило готовинско или плаћање картицом фискални исечак;
6. отпремница за набавку предметне инвестиције за коју је утврђена обавеза издавања отпремнице, осим за инвестиције 101.1.1, и 101.2.1.;
7. гарантни лист за извршену набавку опреме и механизације, за коју је утврђена обавеза издавања гарантног листа;
8. потписана изјава да не постоји захтев за исту намену у другим јавним фондовима и да корисник и добављач не представљају повезана лица у смислу закона којим се уређују јавне набакве;

Када је премет инвестиције опремење објекта:

1. доказ о праву својине не старији од 6 месеци или уговор о закупу или уступању на коришћење објекта закључен са са закуповадцем са роком важења од најмање 10 година почев од календарске године за коју се подноси захтев за објекат;
2. решење о употребној дозволи објекта или решење о легализацији/озакоњењу или доказ да је просец легализације/озакоњења у току, а све у складу са Законом о планирању и изградњи.

За инвестиција за изградњу/реконструкцију објеката (101.1.2, 101.2.2, 101.2.4, и 101.3.3.) подноси се и:

1. доказ о праву својине не старији од 6 месеци или уговор о закупу или уступање на коришћење предметних парцела/објеката закључен са закуповадцем са роком важења од најмање десет година почев од календарске године за коју је подноси захтев;
2. решење о грађевинској дозволи или решење којим се одобрава изградња објеката и извођење радова за које се не издаје грађевинска дозвола, а све у складу са Законом о планирању и изградњи.

Сектор млеко - Уз захтев за подстицаје за сектор „Млеко“ прилаже се и:

1. фотокопија пасоша за говеда односно уверење/потврда о обележавању оваца и коза за грла која поседује подносилац захтева (осим за почетне инвестиције);

У случају када је предмет захтева набавка грла:

1. за набављање јунице достави фотокопије педигреа и пасоша, за набављене овце, козе и свиње, достави фотокопије педигреа и уверење о здравственом стању животиње;
2. купопродајни уговор грла обележена ушним маркама;
3. не отуђује грла: уматичене стеоне јунице у року од 5 година, квалитетна грла оваца и коза-мушка у року од 2 године, а женска у року од 5 године, а у свињарству мушка грла у року од 1 године,а женска у року од 3 године.

Сектор месо -Уз захтев за подстицаје за сектор „Месо“ прилаже се и:

1. доказ о регистрацији објекта за тов/узгој у складу са Правилником о регистрацији,односно одобравању објекта за узгој,држање и промет животиња за све инвестиције осим за инвестицију 101.2.1., а за инвестицију 101.2.1 фотокопија пасоша за говеда односно потврда о обележавању оваца,коза и свиња за грла која поседује подносилац захтева (осим за почетне инвестиције);
2. купопродајни уговор грла обележена ушним маркама.

Сектор воће, грожђе, поврће (укључујући печурке) и цвеће - Уз захтев за подстицаје за сектор „Сектор воће, грожђе, поврће (укључујући печурке) и цвеће“ прилаже се и :

1. сертификат,декларација и биљни пасош за набавку садног материјала;
2. доказ о праву својине или уговор о закупу или уступању на коришћење предметних парцела закључен са закуподавцем са адекватним роком важења (десет година за производне засаде воћака, винове лозе, односно за период од најмање две године за производне засаде јагоде,почев од календарске године за коју се подноси захтев) за парцеле на којима се заснива вишегодишњи засад,поставља наслон,противградна мрежа;
3. доказ о праву својине или уговор о закупу или уступању на коришћење предметних парцела закључен са закуподавцем ( власником парцеле) са роком важења од 5 година почев од календарске године за коју се подноси захтевили да се парцела налази у РПГ-у , за парцеле на којима се успоставља/опрема пластеник.

Сектор пчеларство - Уз захтев за подстицаје за сектор „Пчеларство“ прилаже се и :

1. извод из евиденције о регистрацији пчелињака и пчелињих друштава;

Комисија задржава право да испитивањем тржишта утврди референтне цене које ће у случајевима већих одступања од навода у захтевима за подстицајна средства представљати основицу за обрачун подстицаја.

Комисија задржава право да од подносиоца захтева,ако се за тим укаже потреба, захтева додатну документацију и информацију у вези са инвестицијом, односно захтева испуњење додатних услова.

Члан 10.

Приликом разматрања поднетих захтева за остваривање подстицаја, неће се признавати инвестиције реализоване пре 01.01.2022.године, као ни:

1) порези, укључујући и порез на додату вредност;

2) царинске, увозне и остале таксе;

3) трошкови банкарске провизије;

4) трошкови превоза;

5) захтеви за подстицаје који су реализовани у 2021.години.

Члан 11.

Испуњеност услова за доделу подстицаја прописаних овом одлуком утврђује Комисија за спровођење програма мера пољопривредне политике и политике руралног развоја општине Гаџин Хан на основу захтева и приложене документације.

Подносиоци непотпуних захтева биће позвани да изврше допуну у року од 5 дана од дана пријема позива. Уколико подносиоци непотпуних захтева у наведеном року не допуне документацију, захтеви ће бити одбијени као непотпуни. Захтеви који су допуњени у року биће разматрани тек након достављања документације која је тражена и као датум пријема захтева биће узет датум комплетирања истог.

Подносиоц захтева и добављач не могу да представљају повезана лица у смислу закона којим се уређују јавне набавке.

Захтеви који се доставе након рока и захтеви послати поштом, факсом или електронском поштом неће бити разматрани.

Подстицаји се исплаћују по редоследу подношења захтева за остваривање подстицаја до утрошка финансијских средстава који је утврђен Одлуком о Буџету општине Гаџин Хан за 2022. годину.

Члан 12.

Права и обавезе у вези са коришћењем подстицаја утврђују се решењем Комисије.

На решење из става 1. овог члана може се изјавити жалба Општинском већу општине Гаџин Хан у року од 15 дана од дана пријема.

Решењем из става 1. овог члана утврђује се нарочито предмет и обим инвестиције, износ средстава која се додељују кориснику подстицаја, начин преноса подстицаја, као и рокови до када се предмет инвестиције не сме отуђити.

Члан 13.

Корисник подстицаја дужан је да:

1) опрему и механизацију која је предмет инвестиције за коју је остварио подстицаје не отуђи и не даје другим лицима у закуп, у року од 5 година од дана исплате подстицаја;

2) не отуђује грла: уматичене стеоне јунице у року од 5 година, квалитетна грла оваца и коза-мушка у року од 2 године, а женска у року од 5 године, а у свињарству мушка грла у року од 1 године,а женска у року од 3 године

3) не отуђи засаде у периоду заснивања и експлоатације- у зависности од воћне врсте

4) сву документацију која се односи на инвестицију чува најмање 5 година од дана исплате подстицаја;

5) омогући вршење контроле на лицу места у периоду од 5 година од дана исплате подстицаја.

Члан 14.

Корисник подстицаја за кога се утврди да није поступао у складу са одредбама члана 12. ове Одлуке дужан је да врати примљени износ подстицаја, са припадајућом законском затезном каматом, на основу решења о повраћају средстава које доноси Комисија.

Решење о повраћају средстава из става 1. ове Одлуке садржи износ подстицајних средстава који је корисник дужан да врати, као и број рачуна на који повраћај средстава треба да буде извршен.

Члан 15

.

Надзор над спровођењем ове одлуке врши Општинско веће општине Гаџин Хан.

Члан 16.

Ова одлука ступа на снагу наредног дана од дана доношења Одлуке.

Број:

У Гаџином Хану, 18.11.2022.године

ОПШТИНСКО ВЕЋЕ ОПШТИНЕ ГАЏИН ХАН

Председник

Милисав Филиповић